‘เอไอเอ’ตั้งซีอีโอ ลุยประกันชีวิตไทย
เอไอเอเปลี่ยนแม่ทัพใหม่ หลัง ซาลูน ธรรม ลาออก ยันตลาดในไทยสำคัญ
25 ส.ค. 2559

เอไอเอเปลี่ยนแม่ทัพใหม่ หลัง ซาลูน ธรรม ลาออก ยันตลาดในไทยสำคัญ
นายอึง เค็ง ฮุย ประธานเจ้าหน้าที่บริหารระดับภูมิภาค กลุ่ม บริษัท เอไอเอ เปิดเผยว่า กลุ่มเอไอเอ ได้ประกาศแต่งตั้งให้นายตัน ฮัก เลห์ เข้ามาดำรงตำแหน่งประธานเจ้าหน้าที่บริหารคนใหม่ของเอไอเอ ประเทศไทย แทนนายซาลูน ธรรม ที่ได้ตัดสินใจลาออกจากบริษัทและทำงานถึงวันที่ 31 ส.ค.นี้
นายฮัก เลห์ กล่าวว่า เอไอเอในไทยยังคงเป็นตลาดที่มีบทบาทสำคัญมากของกลุ่มเอไอเอ ซึ่งการมาร่วมงานกับเอไอเอไทย เพื่อช่วยสร้างโอกาสในการมอบความคุ้มครองและตอบสนองความต้องการในการออมระยะยาวให้กับประชาชนไทย
นายโจ เชง ประธานเจ้าหน้าที่บริหารฝ่ายตัวแทนประกันชีวิต กลุ่มบริษัท เอไอเอ กล่าวว่า จากข้อมูลเมื่อวันที่ 1 ส.ค.ที่ผ่านมา เอไอเอมีตัวแทนและตัวแทนระดับผู้นำในฐานะสมาชิกสโมสรล้านเหรียญโต๊ะกลม มิลเลียน ดอลลาร์ ราวด์ เทเบิล (Million Dollar Round Table) หรือ เอ็มดีอาร์ที ทั้งสิ้น 5,687 คน คิดเป็นสัดส่วนสมาชิกเพิ่มขึ้นมากกว่า 47% จากปี 2558 ของสมาชิกกลุ่มอีลิท และเอไอเอ ประเทศไทย ติดอันดับอยู่ใน 100 อันดับแรกของกลุ่มบริษัทประกันทั่วโลก โดยมีจำนวนตัวแทนที่เป็นสมาชิกเอ็มดีอาร์ที อันดับที่ 15 ของโลก